নিম্নচাপের কারণে ফের ভাসবে কলকাতা সহ জেলাগুলি!

ওয়েব ডেস্ক : পশ্চিম রাজস্থানের কিছু অংশ থেকে বিদায় নিতে শুরু করেছে বর্ষা (Monsoon)। সময়ের তিন দিন আগে থেকেই বিদায় নিচ্ছে বর্ষা। তবে বঙ্গোপসাগরে ফের তৈরি হয়েছে নিম্নচাপ (Depression)। যার ফলে কলকাতা-সহ গাঙ্গেয় বঙ্গে ৷ বৃষ্টির সম্ভাবনা রয়েছে। সোমবার সকাল থেকেই কলকাতা (Kolkata) সহ রাজ্যের বেশ কিছু জেলায় বৃষ্টি (Rain) শুরু হয়েছে । আগামী কিছুদিন এই বৃষ্টিপাত চলবে বলে জানাচ্ছে আবহাওয়া দফতর।

আলিপুর আবহাওয়া দফতর সূত্রে খবর, ওড়িশা, অন্ধ্রপ্রদেশ উপকূল সংলগ্ন বঙ্গোপসাগরে তৈরি নিম্নচাপটি (Depression) তেলেঙ্গানার উত্তরে সরে গিয়েছে। যার জেরে হায়দরাবাদে প্রচুর পরিমাণে বৃষ্টি হচ্ছে ৷ এই নিম্নচাপ অঞ্চলের প্রত্যক্ষ প্রভাব পশ্চিমবঙ্গের ওপর নেই ৷ তবে ঘূর্নাবর্তের কারণে বঙ্গে প্রচুর পরিমাণ জলীয় বাষ্প ঢুকতে শুরু করেছে। এর কারণে দক্ষিণের বেশ কিছু জেলায় ভারী বৃষ্টি সম্ভাবনা রয়েছে।

আরও খবর : মডেল উত্তরপত্র থেকে ফলাফল প্রকাশের দিনক্ষণ, জানিয়ে দিলেন শিক্ষামন্ত্রী

এর কারণে সোমবার সকাল থেকেই কলকাতা (Kolkata) সহ রাজ্যের বেশ কিছু জেলায় বৃষ্টি শুরু হয়েছে। আগামী বুধবার পর্যন্ত দক্ষিণবঙ্গে বৃষ্টিপাত (Rain) চলবে বলে জানাচ্ছে হাওয়া অফিস। আজ পুরুলিয়া, বাঁকুড়া, পশ্চিম বর্ধমান, বীরভূম, মুর্শিদাবাদে ৭ থেকে ১১ সেন্টিমিটার পর্যন্ত বৃষ্টির সম্ভাবনা রয়েছে। সঙ্গে বইতে পারে দমকা হাওয়া। দক্ষিণবঙ্গের পাশাপাশি উত্তরবঙ্গেও বৃষ্টি সম্ভাবনা রয়েছে। দার্জিলিং, জলপাইগুড়ি, কালিম্পং, আলিপুরদুয়ার, কোচবিহারে ভারী বৃষ্টির সম্ভাবনা রয়েছে। শনিবার পর্যন্ত এই জেলাগুলিতে ভারী বৃষ্টির সম্ভাবনা রয়েছে।

এই বৃষ্টির কারণে কলকতাতার (Kolkata) তাপমাত্রা কিছুটা কমেছে। সোমবার কলকাতার তাপমাত্রা ২৮ ডিগ্রি থেকে ৩০ ডিগ্রির আশেপাশে থাকতে পারে। অন্যদিকে সর্বনিম্ন তাপমাত্রা থাকতে পারে ২৬ ডিগ্রি সেলসিয়াসের আশেপাশে।