সপ্তাহান্তে ফের বৃষ্টির সম্ভাবনা জেলায় জেলায়!

ওয়েব ডেস্ক : সম্প্রতি আবহাওয়া দফতর জানিয়েছিল বর্ষার মেঘ সরছে বাংলার আকাশ থেকে। কিন্তু, সপ্তাহান্তে ফের বৃষ্টির (Rain) সম্ভাবনা জেলায় জেলায়। আবহাওয়া দফতর জানাচ্ছে, আগামী শনিবার ও রবিবার উত্তরবঙ্গ ( North Bengal) ও দক্ষিণবঙ্গের (South Bengal) বিভিন্ন জেলায় বৃষ্টির সম্ভাবনা রয়েছে।

এই দু’দিন দক্ষিণবঙ্গের (South Bengal) উত্তর ও দক্ষিণ চব্বিশ পরগণা ও পূর্ব মেদিনীপুরে হালকা থেকে মাঝারি বৃষ্টিপাতের আশঙ্কা রয়েছে। সঙ্গে বজ্রপাতেরও আশঙ্কা রয়েছে। দক্ষিণবঙ্গের পাশপাশি উত্তরবঙ্গেও ভারী বৃষ্টিপাতের (Rain) সম্ভাবনা রয়েছে। দার্জিলিং, কালিম্পং ও জলপাইগুড়িতে বৃষ্টি হতে পারে বলে জানাচ্ছে হাওয়া অফিস।

আরও খবর : দুর্গাপুরকাণ্ডে নির্যাতিতার সহপাঠীর সাত দিনের পুলিশি হেফাজত

প্রশ্ন উঠছে আবার কী কারণে এই বৃষ্টি হবে? হাওয়া অফিস জানাচ্ছে, বঙ্গোপসাগরের উপকূল সংক্রান্ত জেলাগুলিতে জলীয় বাষ্প ঢুকবে। এর পাশপাশি উত্তর ও উত্তর-পশ্চিমা বাতাসের প্রভাব থাকবে। পাশাপাশি পশ্চিমা ও দক্ষিণা বাতাসের প্রভাবে বৃষ্টি (Rain) ও বজ্রপাতের আশঙ্কা রয়েছে।

হাওয়া অফিস জানাচ্ছে, শুক্রবার পর্যন্ত দক্ষিণবঙ্গ (South Bengal) ও উত্তরবঙ্গে (North Bengal) তেমন বৃষ্টিপাতের সম্ভাবনা নেই। পাশাপাশি শুকনো থাকবে আবহাওায়া। বাতাসে জলীয় বাস্প থাকলেও, অস্বস্তি খুব একটা বেশি থাকবে না। তবে শনিবার ও রবিবার বজ্রবিদ্যুৎ সহ বৃষ্টিপাতের সম্ভাবনা রয়েছে।