ফের বৃষ্টির সম্ভাবনা কলকাতায়!

ওয়েব ডেস্ক : নতুন সপ্তাহের শুরুতে ফের আবহাওয়ার (Weather) পরিবর্তন। উত্তর ও দক্ষিণবঙ্গে বজ্রবিদ্যুৎ সহ হালকা থেকে মাঝারি বৃষ্টির (Rain) সম্ভাবনা। এমনটাই জানাচ্ছে আলিপুর আবহাওয়া দফতর। তবে আপাতত ভারী বৃষ্টি হবে না। বর্তমানে ওড়িশার উপর অবস্থান করা মৌসুমি অক্ষরেখার কারণে পুজোতে বৃষ্টি ও তাপমাত্রা বাড়ার সম্ভাবনা রয়েছে।

আবহাওয়া দফতর সূত্রে খবর সোমবার ও মঙ্গলবার দক্ষিণবঙ্গে (South Bengal) একাধিক জেলায় বজ্রবিদ্যুৎসহ বৃষ্টিপাতের (Rain) সম্ভাবনা রয়েছে। বুধবার সেই পরিমাণ কিছুটা বাড়তে পারে। বৃষ্টির পাশাপাশি ৩০ থেকে ৪০ কিলোমিটার বেগে বইতে পারে ঝোড়ো হাওয়া। এছাড়া বজায় থাকবে আদ্রতাজনিত অস্বস্তিও। সেই কারণে ইয়োলো অ্যালার্ট জারি করা হয়েছে হাওয়া অফিসের তরফেও। বৃহস্পতিবারও একই ধরণের পরিস্থিতি বজায় থাকতে পারে।

আরও খবর : ‘অনেক টাকায় বিক্রি হয়েছে এসএসসির প্রশ্নপত্র’, বিস্ফোরক শুভেন্দু

অন্যদিকে উত্তরবঙ্গে (North Bengal) আবহাওয়া স্বাভাবিক থাকবে। তবে আলিপুরদুয়ার ও জলপাইগুড়িতে সোমবার থেকে বুধবার পর্যন্ত বৃষ্টির সম্ভাবনা রয়েছে। সঙ্গে ৩০ থেকে ৪০ কিলোমিটার বেগে বইতে পারে ঝোড়ো হাওয়া। উত্তবঙ্গের অন্যান্য জেলাগুলিতেও বৃষ্টির সম্ভাবনা রয়েছে বলে জানাচ্ছে আবহাওয়া দফতর।

পাশপাশি সোমবার কলকাতায় (Kolkata) আকাশ আংশিক মেঘলা থাকবে। বজায় থাকবে আদ্রতাজিত অস্বস্তি। তবে হালকা বৃষ্টির সম্ভাবনা রয়েছে। আর সর্বোচ্চ তাপমাত্রা থাকতে পারে ৩৩ ডিগ্রি সেলসিয়াসের কাছাকাছি। পাশাপাশি সর্বনিম্ন তাপমাত্রা থাকবে ২৭ ডিগ্রি সেলসিয়াসের আশেপাশে।